fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi en fi fi fi fi en mr fi fi fi fi fi fi fi fi fi fi fi fi fi fi fi fi fi fi fi fi fi fi fi fr de en en fi fr fi de fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi en en fi eo de fi fi fi cs fi fi fi fi fi fi en fi fi fi fi fi fi fi fi fi fi fi fi cs fi fi fi fi fi fi cs fi fi cs fi fi ms fi fi fi fi fi fi cs fi fi fi fr fi fi fi fi fi it fi fi fi fi fi fi fi fi fi fi fi id fi fi fi fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi et fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi nl fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv sv fi fi fi fi en ceb fi fi fi fi et fi fi fi fi fi fi fi sv sv fi fi fi fi fi fi fi sv sv fi fi de fi fi fi fi fi fi fi et da fi fi fi fi fi fi fi en fi fi fi fi fi et fi fi fi it fi fi fi fi fi fi fi fi
Moni perenna kukki tänä kesänä ennätysaikaisin ja kukinta oli nopeasti ohi. Ehdin sentään napata muutaman ihanan pastellinsävyisen sydänkesän hetken talteen.
Ukkolaukka (Allium hollandicum) 'Purple Sensation' oli yhtä ihastuttava kuin aina ennenkin.
Sinipiikkiputki (Eryngium planum), jonka ostin juurakkona toissa keväänä, kukki nyt ensi kertaa.
Punakärsämön (Achillea millefolium) olen kasvattanut siemenstä. Herkulliset pastellisävyt, helppo kasvattaa ja kukkii pitkään. Voiko perennalta toivoa enempää?
Muistelen, että kylvämäni punakärsämön lajike on 'Cerise queen', mutta väri on vuosien varrella muuttunut räväkän pinkistä hempeisiin pastelleihin...Miten se voi olla mahdollista?
Heinäkuinen kohtaaminen: Sinipallo-ohdake (Echinops bannaticus) ja kaunopunahattu (Echinacea purpurea).
Ehdoton perennasuosikkini: kaunopunahattu (Echinacea purpurea) 'Magnus'. Ei tarvitse kastelua, lannoitusta, tukemista tai muutakaan hyysäämistä. Kukkii silti upeasti monta kuukautta!
Idänlilja (Lilium orientale) 'Stargazer' on kokemukseni mukaan luotettava ja ahkera kukkija.
Sinipallo-ohdake on erityisesti kimalaisten suosiossa.
Elokuu on yleensä kukkarunsautta uhkeimmillaan, mutta tänä vuonna kukassa ovat enää kultapallot ja daaliat.
Kultapallo (Rudbeckia laciniata) 'Goldball' kukkii uskollisesti vuodesta toiseen ilman mitään hoitoa, vaikka paikka on korkeintaan puolivarjoisa ja täynnä hedelmäpuiden juuristoa.
Tämän daalian piti olla Bishop of Llandaff, mutta marketin pussista kasvoi jotain ihan muuta.
Sellainen kesä kukkamaalla. Neljän yön päästä ollaan syyskuussa. Jatkuukohan kesä vielä?
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Munakoison, kasvihuonekurkun, vesimelonin ja chilien kasvatus ilman kasvihuonetta?
Satoa avomaalta: tomaattia yllin kyllin ja yksi epätasaisista kasvuoloista kärsinyt kurkku.
Kulunut kesä oli lämmön suhteen poikkeuksellinen, ja kuumimpien viikkojen aikaan avomaalla olot olivat hetkittäin jopa suotuisammat kuin huonosti lämmitetyiksi saunoiksi muuttuneissa kasvihuoneissa. Toisaalta kasvihuone olisi tarjonnut hiukan suojaa ankarimmalta paahteelta. Ongelmat olivat siis erilaisia kuin viileämpänä kesänä.
Capsicum annuum -lajin chilejä ja paprikoita terassilla pienissä ruukuissa.
Chiliä ja paprikaa (tämän vuoden lajikkeet täällä) olen jo useana vuonna kasvattanut erilaisissa ruukuissa ja saaveissa talon eteläpuolen terassilla. Menestys on ollut vaihtelevaa. Ärhäkät chilit ovat kasvaneet paremmin kuin miedot paprikalajikkeet, vaikka kaikki ovat samaa Capsicum annuum -lajia. Ehkä kasvin on helpompi tuottaa monta pientä hedelmää kuin muutama iso? Suurilehtisemmät paprikat tarvitsevat selvästi myös suuremman multatilan kuin pienilehtiset sukulaisensa
Chili 'Explosive Ember' on kasvanut pienessä ruukussa mainiosti. Kohta saadaan satoa!
Vaikka kesä on ollut erittäin lämmin, en ole vielä kerännyt yhtään satoa chilistä tai paprikasta. Muutaman viikon kuluttua pääsen arvioimaan eri lajikkeiden makua ja satoisuutta. Kasvihuonekasvatuksessa sadonkorjuu olisi varmasti jo alkanut. Joka tapauksessa chilin ja paprikan kasvatusta kannattaa ehdottomasti kokeilla ilman kasvihuonettakin.
Kasvihuonekurkku 'Telegraph Improved' (liian) pienessä ruukussa. Alkukesän ruukku vietti muovihupun suojassa, loppukesän taivasalla.
Joku voisi viisastella, että jo kasvihuonekurkun nimi on vihjaus tietynlaisiin vaatimuksiin, mitä tulee kasvuolosuhteisiin. Turhaa nipotusta, tuumii ennakkoluuloton tarhuri ja jättää kurkut nauttimaan Suomen kesästä sinisen taivaan alle... Jos totta puhutaan, kasvihuonekurkku 'Telegraph Improved' oli tietenkin tarkoitus laittaa kasvamaan kasvihuoneeseen, mutta koska kasvihuone ei valmistunut ajoissa ja en raaskinut heittää kahta hyvin kasvuun lähtenyttä kurkuntainta roskiin, päätin antaa niille mahdollisuuden. Toinen kasvoi tavalliseen puutarhamultasäkkiin istutettuna minikasvihuoneessa (=Bilteman muovihäkkyrä, jonka kruunaa muutamista kohden ratkennut muovinen huppu), joka nojaa talon seinään. Tästä viritelmästä otin muovihupun pois jo kesäkuussa, jotta kurkku ja sen kaverina kasvanut tomaatti eivät olisi saaneet lämpöhalvausta. Toisen taimen istutin 10 litran ruukkuun. Kurkun kiipeämistukena on pala vanhaa kompostikehikkoa.
Kasvihuonekurkku 'Telegraph Improved' ruukkukasvatuksessa taivasalla. Vieressä kasvaa tomaattia.
Molemmat taimet tuottivat pari kelvollista kurkkua ja pari pientä, epämuodostunutta hedelmää. Naapurin kasvihuoneessa satoa tuli vähintään viisinkertainen määrä. Kukkia ja hedelmänalkuja kehittyi kyllä avomaakasvatuksessakin paljon, mutta suurin osa aluista kellastui ja kuivui pois. Mikään määrä vettä ei kovimmassa paahteessa riittänyt pitämään kurkkua elinvoimaisena. Suurin ongelma kurkkujen viihtymiselle oli lämmön puutteen sijaan vihannespunkit, jotka iskivät jo kesäkuussa. Kastelin lehtiä vedellä, mäntysuopaliuoksella ja pyretriinisuihkeella, mutta ötökät vain lisääntyivät helteessä ja kuivuudessa. Säiden viilennyttyä jatkoin lannoittamista kastelulannoitteella ja kurkut alkoivat kasvattaa uusia lehtiä. Saa nähdä, ehtiikö uusia kurkkuja vielä tulla. Alkuja ainakin on. Koska kurkku on erityisen arka kylmälle, alle 10 asteen lämpötila pysäyttää kasvun varmasti ja ensimmäinen halla viimeistelee tuhon.
Munakoiso 'Pinstripen' istutin noin 50x50cm kokoiseen muovisaaviin yhden tomaatintaimen kaveriksi. Kasvu oli kovin hidasta ja kasvi jäi lopulta vain noin 40cm korkeaksi. 'Pinstripe' on ruukkuviljelyyn jalostettu lajike, joten sen on tarkoituskin olla pienikasvuinen - tuskin kuitenkaan näin kitukasvuinen. Arvelen, että suurin syy munakoisonkin ahdinkoon oli vihannespunkki. Lehtiä kellastui ja putosi pois ja kasvi selvästi menetti kasvuvoimaansa.
Munakoiso 'Pinstripe' istutettuna saaviin toukokuun lopussa
Munakoisoon tuli kymmenisen kukkaa, joista vain kaksi lähti kehittymään hedelmiksi. Ei kovin hyvä sato ottaen huomioon, kuinka suuren työn esikasvatuksineen, kasteluineen ja lannoituksineen munakoiso vaatii. Tämän kokemuksen perusteella en erityisemmin suosittele munakoison kasvatusta ruukussa avomaalla. Ei tietenkään ole sanottua, ettenkö ryhtyisi samaan hommaan jälleen ensi vuonna...
Munakoiso 'Pinstripe' ruukussa avomaalla
Vesimeloni 'Sugar Baby' oli kesän hauskin juttu. Siis vitsi. Kaikki kyllä alkoi pontevasti. Siirsin taimen pikkupotista isompaan ruukkuun. Pian se kasvoi voimalla ja alkoi kukkia. Ensimmäinen emikukka pölyttyi ihan oikeaksi hedelmäksi.
Vesimeloni 'Sugar Baby' tekee kukkia jo toukokuussa
Kesäkuun lopussa valmistui kylmälava. Istutin vesimelonin lavaan siten, että leikkasin muoviruukusta pohjan pois ja upotin taimen multaan ruukkuineen päivineen. Hyvä tarkoitukseni oli olla vahingoittamatta melonin juuristoa, joka ymmärtääkseni arvostaa kasvurauhaa. Tässä vaiheessa köynnös oli tuottanut yhden hedelmän. Suunnittelin jo loppukesän sangriabileitä, joissa juomakannut koristellaan itsekasvatun vesimelonin viipaleilla...
Vesimeloni 'Sugar Baby' kasvaa kylmälavassa. Vieressä avomaankurkkua.
Ilmeisesti melonin juuristo ei kuitenkaan osannut hakeutua riittävän tehokkaasti pois ruukusta, sillä kasvi kellastui nopeasti. Mitään tuholaisia en siitä löytänyt, joten päättelin, että kyse oli vain veden ja/tai ravinteiden puutteesta, joka korostui kuumassa ja kuivassa säässä.
Vesimeloni tuotti yhden (1) hedelmän!
Ainokainen pieni vesimeloni toki nautittiin asiaankuuluvalla hartaudella sangrian kera. Vaikka hedelmä oli läpimitaltaan vain kymmensenttinen, oli siinä yli sata siementä. Tämä ominaisuus ei juurikaan nosta lajikkeen arvoa...
Vesimeloni 'Sugar Babyn' hedelmä jäi onnettoman pieneksi.
Ikuisena puutarhaoptimistina olen tietenkin myös istuttanut aitoviiniköynnöksen avomaalle täällä III-vyöhykkeellä. Kyseessä on 'Somerset Seedless', joka taimiston lapun mukaan saattaa jopa selvitä näissä oloissa. Sadon tuottaminen onkin sitten eri juttu, mutta siitä tiedän lisää vasta tulevina vuosina.
Summa summarum. Kasvatettaessa pitkän kasvukauden vaativia kasveja ilman kasvihuonetta on hyvä ottaa huomioon ainakin seuraavat seikat:
Valitse kasvupaikaksi mahdollisimman lämmin ja suojaisa kohta esim. eteläseinustalla - huolehdi kuitenkin tarvittaessa myös kasvien varjostamisesta
Yritä pidentää kasvukautta erilaisilla virityksillä...
Varaudu pienempään satoon äläkä ainakaan masennu, kun kasvihuoneen omistava naapuri saa aikaiseksi kaiken saman ja paljon enemmän huomattavasti vähemmällä vaivannäöllä
Suhtaudu onnistumisiin iloisina yllätyksinä, jotka pitää ehdottomasti jakaa blogissa, Instassa tai vähintään WhatsApp-ryhmässä ;)
Lähettänyt Kaisa / mullassamaailman klo 17.04.00 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: chili, kasvihuone, kasvimaa, kurkku, munakoiso, paprika, viiniköynnös
tiistai 21. elokuuta 2018
Kaikki ennätykset sekä kuumuuden että kuivuuden suhteen rikkoneen pitkän hellekesän aikana ei aateekoohommat olleet mielessä, joten selailen laadukkaita kännykkäkuviani vasta nyt ja laittelen niitä tänne jälkikäteen. Ensin kuitenkin ajankohtaisiin asioihin, siis tomaatteihin.
Kiivain sadonkorjuukausi on ollut käynnissä jo pidemmän aikaa, kun kaikki kypsyi pikavauhtia. Maaliskuussa kylvetyistä tomaateista poimin ensimmäiset hedelmät jo juhannuksena, vaikka ne kasvoivat avomaalla. Keväällä kuvittelin kasvattavani tomaatit kasvihuoneessa, mutta hyvin alkanut kasvihuoneprojekti koki ah-niin-tavanomaisia viivästyksiä, joten sekä tomaatit, kurkut, paprikat, chilit että munakoisot ovat viettäneet koko kesän avomaalla erilaisissa ämpäri-, laatikko-, purkki- ja purnukkaviritelmissä. Kaikkien muiden kasvu on ollut haastavissa oloissa eri tavoin vaivalloista, mutta tomaatit ovat kukoistaneet!
Kasvamassa on neljää lajiketta, kahdesta neljään tainta kutakin:
Sungold on luottotomaatti, joka ei petä ikinä. Nopeakasvuinen, aikainen, satoisa, kestävä ja ennen kaikkea niin makean herkullinen kirsikkatomaatti, että kelpaa nirsoimmillekin riiviöille kultamussukoille. Sungold kypsyi tänänäkin vuonna ensimmäisenä ja tuotti hyvin satoa avomaalla seinustalla myös viime kesänä, joka oli poikkeuksellisen kylmä. Kasvutavaltaan Sungold on villi ja voimakas. Varkaita pitää napsia ahkerasti ja latva katkaista, mikäli haluaa pitää sen tarkasti ruodussa. Minä olen suurpiirteisempi kasvattaja, joten olen antanut Sungoldinkin haaroa melko vapaasti.
Zuckertraube on punainen kirsikkatomaatti. Kasvatin sitä tänä vuonna ensimmäistä kertaa. Sungoldiin verrattuna hedelmät ovat vähän kookkaampia, mutta niitä on yhdessä tertussa vähemmän. Kasvuaika on hiukan pidempi, joten huonona kesänä avomaalla menestys ei ole yhtä hyvä kuin Sungoldilla. Maku on kuitenkin oikein mainio, makea ja aromikas, joten taidan kylvää Zuckertraubea myös ensi vuonna.
Runkotomaatti Ruthjen valitsin siksi, että sitä kehuttiin paitsi hyvän makuiseksi, myös kasvutavaltaan hillityksi, joten se ei veisi liikaa tilaa. Molemmat mainoslauseet pitivät paikkansa. Hedelmät eivät ole kooltaan kovin suuria, mutta kuitenkin selvästi kirsikkatomaattia isompia. Yhdessä tertussa on viidestä seitsemään tomaattia. Ruthjen ensimmäiset tomaatit kypsyivät myöhemmin kuin Sungoldissa, mutta aiemmin kuin Zuckertraubessa. Hyvä salaattitomaatti.
'Ruthje' kypsymässä. Hedelmät ovat hiukan sydämen muotoisia.
'Ruthje' alkaa olla kypsää. Kun hedelmä paisuu, se näyttää vähemmän sydämen muotoiselta.
Ei satoisin eikä nopeakasvuisin, mutta tämänvuotisista ehdottomasti hienoimman värinen ja kiinnostavimman makuinen tomaatti on runkotomaatti Muddy Waters. Kypsä tomaatti muistuttaa ehkä hiukan näkymää sameaan, mutapohjaiseen suolampeen, mutta kypsymisen keskivaiheilla väri on jotain aivan muuta! Jos puutarhasi on värikoodattu tyylikkään violetin sävyihin, vihanneslaatikkoon kannattaa ehdottomasti istuttaa Muddy Waters! Myös maun puolesta Muddy Waters on loistovalinta. Aromikas ja lihaisa keltainen sisus on juuri sopivan hapokasta. Täydellistä esimerkiksi viipaloituna leivän päälle.
Uskoisitko, että tämä on tomaatti?
'Muddy Waters' valmista korjattavaksi.
Villi yllätys iti tänä kesänä kompostimullasta: tomaatintaimia joka puolella kasvimaata. En hennonnut kitkeä aivan kaikkia, joten nyt on kypsymässä muutama täysin yllätyksellinen tomaatti, jonka lajikkeesta tai alkuperästä ei ole mitään tietoa. Onko kenellekään muulle käynyt niin, että tomaatista on tullut rikkaruoho?!?
Samoin tämä. En pyytänyt niitä, ja ne tulivat minulle yllätyksenä...
Lähettänyt Kaisa / mullassamaailman klo 12.58.00 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Onko jollakulla hyviä kokemuksia ja vinkkejä tomatillon ( Physalis ixocarpa ) kasvatuksesta? Sain inspiraation kokeilla tomatillon kasvatus...
Satoa ja silmänruokaa köökkitarhassa
Syksy on saapunut ja suurin osa keittiöpuutarhan sadosta on jo käytetty, säilötty tai paleltunut kuoliaaksi ensimmäisenä pakkasyönä, joka t...
Kaikki ennätykset sekä kuumuuden että kuivuuden suhteen rikkoneen pitkän hellekesän aikana ei aateekoohommat olleet mielessä, joten selail...
Kylvin viime keväänä värinokkosen ( Solenostemon scutellarioides , isokirjopeippi) siemeniä. Siemenet itivät hyvin ja kasvoivat nopeasti he...
Se kävi niin äkkiä. 1950-luvun paritalonpuolikas ja vuosikymmenen hoitamattomana ollut pieni puutarha. Ensin vuohenputki, skilla ja esikko. Sitten tulppaani ja pioni. Pian kaikki muutkin perinneperennat, ja heti perään kyökkitarha. Oi voi - se oli täydellinen hurahdus!
"Yleensä tunnustetaan, että puutarha suuressa määrin tuottaa perheelle hauskuutta, vaikuttaa edullisesti lasten kehitykseen ja kasvatukseen ja parantaa perheen taloudellista asemaa."
Kaikki kuvat ovat omiani. Ethän kopioi niitä ilman lupaani!
Munakoison, kasvihuonekurkun, vesimelonin ja chili...
banaani (2) chili (7) Esikasvatus (7) huonekasvit (1) jättiverbena (2) kaksivuotiset kukat (2) kanat (2) kasvihuone (5) kasvimaa (10) Kevät (13) kevätkurjenmiekka (2) kurkku (1) köynnöspinaatti (1) Malabarinpinaatti (6) munakoiso (4) paprika (2) perennat (11) Puutarhamatkailu (1) Raparperi (1) sipulikukat (13) syksy (4) Syyssyrikkä (3) Talvetus (3) Talvi (10) Tomaatti (7) Tomatillo (1) tuholaiset (2) valkosipuli (2) viidakkokurkku (1) viiniköynnös (2) yrtit (3)
Puutarhahetki - suurien unelmien puutarhablogi
Syksyn ruskaa tummuvaa taivasta vasten
Italian Maggiore-järvi: Feriolo ja Isola Bella
Lokakuun alkua ja palautumista
Saran mökissä ja puutarhassa
Syysaskartelua ja mehua mustaseljan marjoista
This is not the life I ordered
Viime hetken shoppailut - elämä siirtyy hiljalleen kuistille
Terijoensalava lähtee osa 2
Lämpökompostori valmistellaan nyt talveen
Uusi look, parempi mieli
Romppala - Lindan pihalla
Vanhassa talossa - kohti omavaraisempaa elämää
Kevään puutarhakierrokselta - Kotkan puistot
HERNEPENSASKUJANTEEN TAKANA SIINTÄÄ POTAGER
Riippahopeapäärynä - ihastuttava hopealehtinen pikkupuu
An Urban Veg Patch
MARIAN KOTI JA PUUTARHA
La Vie en Roses
Kanalan emäntä Keski-Suomen aluevaaleissa
Villi piha, vanhan kansakoulun puutarha ja sisustus
Työntäyteinen syksy ja perennataimiston kuulumisia
Konnadonna - kotona ja puutarhassa
Ai että mä kärsin
Uusi vuosi ja uusi alku
RAAKKILAn kuvia ja tapahtumia.
Kadoksissa ollut puutarhainnostus ja muita kuulumisia
Rost och rädisor blir Ätliga trädgården
Jovelan blogi on muuttanut ❤
Garden Of My Dreams
Viikonlopputarhuri - Meillä Kotona -blogit
Pienen pihan suuria unelmia
Äntligen några stänk från ovan!
Kasvihormoni - Meillä Kotona -blogit
Bland rosor och bladlöss
Blommig fredag - Månadens bild
Tää on vielä kesken
Pionihulluutta ja puutarhaunelmia. Peonies and garden dreams.
Kevät edistyy - tai sitten ei...
Sonjan puutarhassa - Meillä Kotona -blogit
Siirtymisen aika on tullut
Karolinan puutarha. Karolinas trädgård. Karolina's garden.
Kuulumisia pitkän tauon jälkeen... Det var länge sist...
Ruukkutarhurin päiväkirja - Meillä Kotona -blogit
Rouva Ryytimaa - Meillä Kotona -blogit
Lämpöaalto pisti kasveihin vipinää
Teema: Yksinkertainen. Sisällön tarjoaa Blogger.